ᱜᱞᱮᱱ ᱢᱮᱠᱥᱣᱮᱞ

ᱜᱞᱮᱱ ᱡᱮᱢᱥ ᱢᱮᱠᱥᱣᱮᱞ (ᱤᱝᱨᱮᱡᱤ: Glenn James Maxwell; ᱡᱟᱱᱟᱢ: ᱑᱔ ᱚᱠᱴᱚᱵᱟᱨ, ᱑᱙᱘᱘) ᱫᱚ ᱚᱥᱴᱨᱮᱞᱤᱭᱟᱱ ᱠᱨᱤᱠᱮᱴᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱚᱥᱴᱨᱮᱞᱤᱭᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ (ᱠᱚᱲᱟ) ᱫᱚᱞ ᱨᱮᱱ ᱢᱤᱫ ᱚᱞ ᱨᱟᱣᱱᱰᱟᱨ ᱠᱟᱱᱟᱭ᱾ ᱒᱐᱑᱑ ᱥᱮᱨᱢᱟ ᱨᱮ ᱚᱥᱴᱨᱮᱞᱤᱭᱟ ᱫᱚᱞ ᱨᱮᱱ ᱯᱟᱹᱦᱤᱞ ᱠᱨᱤᱠᱮᱴᱟᱨ ᱦᱤᱥᱟᱹᱵᱛᱮ ᱢᱟᱛᱨᱚ ᱑᱙ ᱵᱚᱞ ᱜᱟᱛᱮ ᱠᱟᱛᱮ ᱕᱐ ᱨᱟᱱ ᱠᱚᱨᱟᱣ ᱠᱟᱛᱮ ᱱᱟᱜᱟᱢᱮ ᱵᱮᱱᱟᱣ ᱟᱠᱟᱫᱟ᱾ ᱒᱐᱒᱓ ᱥᱮᱨᱢᱟ ᱨᱮᱱᱟᱜ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ (ᱠᱚᱲᱟ) ᱜᱟᱛᱮ ᱨᱮ ᱡᱚᱛᱚ ᱠᱷᱚᱱ ᱩᱥᱟᱹᱨᱟ ᱥᱮᱱᱪᱩᱨᱤ (ᱢᱤᱫ ᱥᱟᱭ ᱨᱟᱱ) ᱟᱠᱟᱫᱟ᱾ ᱱᱮᱫᱟᱨᱞᱮᱱᱰᱥ ᱵᱤᱨᱩᱫᱷ ᱜᱟᱛᱮ ᱨᱮ ᱢᱟᱛᱨᱚ ᱔᱐ ᱵᱚᱞ ᱨᱮ ᱩᱱᱤ ᱱᱚᱣᱟ ᱨᱟᱱᱮ ᱠᱚᱨᱟᱣ ᱟᱠᱟᱫᱟ᱾ ᱟᱨᱦᱚᱸ ᱒᱐᱒᱓ ᱥᱮᱨᱢᱟ ᱨᱮᱱᱟᱜ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱜᱟᱛᱮ ᱨᱮᱜᱮ ᱡᱚᱛᱚᱠᱷᱚᱱ ᱩᱥᱟᱹᱨᱟ ᱰᱟᱵᱚᱞ ᱥᱮᱱᱪᱩᱨᱤ (ᱵᱟᱨ ᱥᱟᱭ ᱨᱟᱱ) ᱟᱨ ᱚᱥᱴᱨᱮᱞᱤᱭᱟ ᱨᱮᱱ ᱯᱟᱹᱦᱤᱞ ᱠᱨᱤᱠᱮᱴᱟᱨ ᱞᱮᱠᱟᱛᱮ ᱰᱟᱵᱚᱞ ᱥᱮᱱᱪᱩᱨᱤ ᱨᱮᱱᱟᱜ ᱱᱟᱜᱟᱢᱮ ᱵᱮᱱᱟᱣ ᱟᱠᱟᱫᱟ᱾

 ᱮᱛᱦᱚᱵ ᱡᱤᱭᱚᱱ 
ᱢᱮᱠᱥᱣᱮᱞ ᱫᱚ ᱚᱥᱴᱨᱮᱞᱤᱭᱟ ᱨᱮᱱᱟᱜ ᱢᱮᱞᱵᱳᱨᱱ ᱨᱮᱱᱟᱜ ᱵᱷᱤᱠᱴᱳᱨᱤᱭᱟ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱮᱛᱦᱚᱵ ᱜᱟᱛᱮ ᱡᱤᱭᱚᱱ ᱨᱮ ᱢᱮᱠᱥᱣᱮᱞ ᱫᱚ ᱥᱟᱣᱛᱷ ᱵᱮᱞᱜᱨᱵᱷ ᱥᱤᱥᱤ ᱫᱚᱞ ᱨᱮᱭ ᱜᱟᱛᱮᱣ ᱟᱠᱟᱱᱟ᱾ 

 ᱡᱮᱜᱮᱛᱟᱹᱨᱤ ᱜᱟᱛᱮ ᱡᱤᱭᱚᱱ 
᱒᱐᱑᱒ ᱥᱮᱨᱢᱟ ᱨᱮ ᱡᱚᱱᱚᱲ ᱟᱨᱚᱵᱽ ᱟᱢᱤᱨᱟᱛ ᱨᱮ ᱦᱩᱭᱞᱮᱱ ᱢᱤᱫ ᱢᱟᱦᱟᱸᱨᱤ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱜᱟᱛᱮ ᱨᱮ ᱟᱯᱷᱜᱟᱱᱤᱥᱴᱟᱱ ᱫᱚᱞ ᱵᱤᱨᱩᱫᱷ ᱨᱮ ᱟᱭᱟᱜ ᱡᱮᱜᱮᱛᱟᱹᱨᱤ ᱜᱟᱛᱮ ᱡᱤᱭᱚᱱ ᱮᱛᱦᱚᱵ ᱞᱮᱱ ᱛᱟᱭᱟ᱾ ᱚᱱᱟ ᱫᱚᱥᱟᱨ ᱜᱟᱛᱮ ᱨᱮᱜᱮ ᱯᱟᱠᱤᱥᱛᱟᱱ ᱵᱤᱨᱩᱫᱷ ᱨᱮ ᱵᱮᱜᱚᱨ ᱟᱹᱣᱴ ᱛᱮᱜᱮ ᱕᱖* ᱨᱟᱱᱮ ᱠᱚᱨᱟᱣ ᱞᱮᱫᱟ᱾ 

ᱥᱤᱧᱚᱛ ᱫᱤᱥᱚᱢ ᱵᱤᱨᱩᱫᱷ ᱠᱨᱤᱠᱮᱴ ᱜᱟᱛᱮ ᱨᱮ ᱟᱭᱟᱜ ᱯᱟᱹᱦᱤᱞ ᱴᱮᱥᱴ ᱨᱮᱭ ᱜᱟᱛᱮᱣ ᱟᱠᱟᱱᱟ᱾ 

᱒᱐᱑᱕ ᱥᱮᱨᱢᱟ ᱨᱮ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱜᱟᱛᱮ ᱨᱮ ᱥᱨᱤᱞᱚᱝᱠᱟ ᱵᱤᱨᱩᱫᱷ ᱢᱮᱠᱥᱣᱮᱞ ᱟᱭᱟᱜ ᱯᱟᱹᱦᱤᱞ ᱥᱮᱱᱪᱩᱨᱤ (ᱢᱤᱫ ᱥᱟᱭ ᱨᱟᱱ) ᱠᱚᱨᱟᱣ ᱟᱠᱟᱫᱟᱭ᱾ ᱒᱐᱒᱓ ᱥᱮᱨᱢᱟ ᱨᱮᱱᱟᱜ ᱗ ᱱᱚᱵᱷᱮᱢᱵᱚᱨ ᱥᱤᱧᱚᱛ ᱫᱤᱥᱟᱢ ᱨᱮ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱜᱟᱛᱮ ᱨᱮ ᱟᱯᱷᱜᱟᱱᱤᱥᱛᱟᱱ ᱵᱤᱨᱩᱫᱷ ᱨᱮ ᱢᱮᱠᱥᱣᱮᱞ ᱯᱟᱹᱦᱤᱞ ᱠᱨᱤᱠᱮᱴᱟᱨ ᱦᱤᱥᱟᱹᱵᱛᱮ ᱰᱟᱵᱚᱞ ᱥᱮᱱᱪᱩᱨᱤ (ᱵᱟᱨ ᱥᱟᱭ ᱨᱟᱱ) ᱠᱚᱨᱟᱣ ᱟᱠᱟᱫᱟᱭ (᱑᱒᱘ ᱵᱚᱞ ᱨᱮ ᱒᱐᱑* ᱨᱟᱱ)᱾

 ᱟᱭ ᱯᱤ ᱮᱞ ᱜᱟᱛᱮ ᱡᱤᱭᱚᱱ 
᱒᱐᱑᱓ ᱥᱮᱨᱢᱟ ᱨᱮᱱᱟᱜ ᱟᱭ ᱯᱤ ᱮᱞ ᱜᱟᱛᱮ ᱨᱮᱱᱟᱜ ᱱᱤᱞᱟᱢ ᱨᱮ ᱢᱩᱢᱵᱟᱭ ᱤᱱᱰᱤᱭᱟᱱ ᱑ ᱢᱤᱞᱤᱭᱚᱱ ᱰᱚᱞᱟᱨ ᱛᱮ ᱢᱮᱠᱥᱣᱮᱞ ᱠᱚ ᱠᱤᱨᱤᱧ ᱞᱤᱫᱤᱭᱟ, ᱱᱚᱣᱟ ᱞᱮᱠᱟᱛᱮ ᱡᱚᱛᱚ ᱠᱷᱚᱱ ᱫᱟᱹᱢᱤ ᱵᱤᱫᱮᱥᱤ ᱠᱨᱤᱠᱮᱴᱟᱨ ᱦᱤᱥᱟᱹᱵᱛᱮ ᱟᱭᱟᱜ ᱩᱯᱨᱩᱢᱮ ᱵᱮᱱᱟᱣ ᱟᱠᱟᱫᱟ᱾ 

 ᱥᱟᱹᱠᱷᱭᱟᱹᱛ